Na temelju članka 7. stavka 1., članaka 9. stavka 1. i članka 10. stavka 3. Zakona o financiranju političkih aktivnosti i izborne promidžbe i referenduma (Narodne novine broj 29/19 i 98/19) i članka 30. Statuta Općine Čaglin (Službeni glasnik Općine Čaglin broj 2/23) Općinsko vijeće Općine Čaglin na 17. sjednici Općinskog vijeća Općine Čaglin, održanoj 15.prosinca 2023. godine, donijelo je

**ODLUKU
o raspoređivanju sredstava za financiranje političkih
stranaka zastupljenih u Općinskom vijeću Općine Čaglin za 2024. godinu**

Članak 1.

Ovom Odlukom raspoređuju se sredstva za financiranje političkih stranaka zastupljenih u Općinskom vijeću Općine Čaglin (u daljnjem tekstu: Općinsko vijeće) za 2024. godinu.

Članak 2.

Utvrđuje se da su u Proračunu Općine Čaglin za 2024. godinu osigurana sredstva za financiranje političkih stranaka zastupljenih u Općinskom vijeću u iznosu od 1.791.71 eura.

Članak 3.

Pravo na redovito godišnje financiranje imaju političke stranke koje su prema konačnim rezultatima izbora dobile mjesto člana u Općinskom vijeću i nezavisni vijećnici.

Sredstva za financiranje političkih stranaka raspoređuju se na način da se utvrdi jednaki iznos sredstava za svakog vijećnika.

Članak 4.

Za svakog člana Općinskog vijeća utvrđuje se iznos sredstava od 132,72 eura.

Za svakog člana Općinskog vijeća podzastupljenog spola, pojedinoj političkoj stranci i nezavisnim vijećnicima pripada i pravo na naknadu u visini 10% iznosa predviđenog po svakom članu predstavničkog tijela.

Članak 5.

Sukladno članku 3. i 4. ove Odluke političkim strankama zastupljenim u Općinskom vijeću raspoređuju se sredstva razmjerno broju njenih članova u Općinskom vijeću u iznosu od 132,72 eura i broju njenih izabranih članova Općinskog vijeća podzastupljenog spola u iznosu i 13,27 eura na način kako slijedi:

- Hrvatskoj demokratskoj zajednici -  HDZ (8x 132,72 eura) = 1.061,76 eura

 Podzastupljeni spol (HDZ) (3x13,27 eura) = 39,81 eura

- Hrvatskoj stranci umirovljenika HSU (1 x 132,72 eura ) = 132,72 eura,

 Podzastupljeni spol ( HSU) ( 1x13,27 eura) = 13,27 eura,

- Socijaldemokratska partija SDP (2x 132,72 eura) = 265,44 eura,

 Podzastupljeni spol (SDP) (1x13,27 eura ) = 13,27 eura,

-Hrvatski demokratski savez Slavonije i Baranje i

 Domovinski pokret (2x 132,72 eura) = 265,44 eura

Podzastupljeni spol imaju stranke HDZ , HSU i SDP.

**Sveukupno: 13 vijećnika = 1.791,71 eura**

Članak 6.

Sredstva koja su osigurana za redovito financiranje političkih stranaka doznačuju se na žiro-račun političke stranke.

 Članak 7.

 Financijska sredstva iz članka 5. ove Odluke politička stranka, može koristiti isključivo za ostvarenje ciljeva utvrđenih programom rada i financijskim planom političke stranke.

 Zabranjeno je trošenje financijskih sredstava iz članka 5. ove Odluke za osobne potrebe.

Članak 8.

Ova Odluka stupa na snagu osmog dana od dana objave u Službenom glasniku Općine Čaglin.

R E P U B L I K A H R V A T S K A

POŽEŠKO SLAVONSKA ŽUPANIJA

OPĆINA ČAGLIN

Općinsko vijeće

KLASA: 024-02/23-01/7

URBROJ: 2177-3-1-23-2

Čaglin, 15.prosinca 2023. godine

Predsjednik Općinskog vijeća

Željko Šutić